text: Hold til højre - ellers koster det dig 1000 kr
  27 april 2015 kl. 05.36
  Bøder på 1000 kroner for ikke at holde til højre. Det skal bilisterne mandag være klar på, når politiet sammen med Vejdirektoratet indleder en landsdækkende "Hold til højre"-kampagne.
  Den pædagogiske pegefinger er fremme, når politiet vinker bilister ind til siden i denne uge. Her er den landsdækkende "Hold til højre"-kampagnen i gang, med blandt andet en landsdækkende politirazzia særligt rettet mod de sløve trafikanter i overhalingsbanen.
  Her er det bøder på 1000 kroner for at være for sløv til at trække ind i højre bane, der venter bilisterne.
  